**পণ্ডিত শঙ্কর ঘোষ** (জন্ম: ১০ অক্টোবর ১৯৩৫ - মৃত্যু: ২২ জানুয়ারি ২০১৬) হিন্দুস্তানী শাস্ত্রীয় সংগীতর (ফারুকাবাদ ঘরানার) বাদ্যযন্ত্র শিল্পী, তিনি তবলাবাদক ছাড়াও একজন সঙ্গীতজ্ঞ ছিলেন। তিনি মাঝে মধ্যে পতিয়ালার ঘরানা অনুসরণ করতেন এবং একজন হিন্দুস্তানি ধ্রুপদী সংগীতশিল্পীও ছিলেন। ১৯৯৯-২০০০ এ সংগীত নাটক আকাদেমি, ভারতের জাতীয় সংগীত, নৃত্য ও নাটক একাডেমি কর্তৃক পণ্ডিত শঙ্কর ঘোষকে সংগীত নাটক আকাদেমি পুরস্কার দেওয়া হয়েছিল তবলাবাদকের জন্য, যা হল বাদ্যযন্ত্র শিল্পীদের সর্বোচ্চ ভারতীয় স্বীকৃতি।

প্রারম্ভিক জীবন
---------------

১৯৫৩ সালে, পণ্ডিত শঙ্কর ঘোষ কলকাতার পণ্ডিত জ্ঞান প্রকাশ ঘোষের অধীনে তালিম নেওয়া শুরু করেছিলেন, যিনি এক নতুন কর্মকাণ্ডের সূচনা করেছিলেন, যা ছিল একই সাথে এক দল তবলাবাদক একই তাল ধরে বাজিয়ে যাবে। পরবর্তীকালে, পণ্ডিত শঙ্কর ঘোষ নিজেই এই ঐতিহ্যকে এগিয়ে নিয়ে যান। তার অন্যান্য গুরুদেবের মধ্যে ছিলেন পণ্ডিত জ্ঞান প্রকাশ ঘোষ, ওস্তাদ ফিরোজ খান, পণ্ডিত অনাথ নাথ বোস এবং পণ্ডিত সুদর্শন অধিকারী।

সঙ্গীত জীবন
-----------

১৯৬০-এর দশকে পণ্ডিত শঙ্কর ঘোষ শিল্পী হিসাবে সুনাম অর্জন করতে শুরু করেছিলেন, সেই সময় তিনি ভারতে এবং বিশ্বের নানা দেশে সঙ্গীতানুষ্ঠান করতেন। ওস্তাদ আলী আকবর খানকে নিয়ে মার্কিন যুক্তরাষ্ট্রে সঙ্গীতানুষ্ঠান করেন এবং অনেক বাহবা পেয়েছিলেন, এবং পরবর্তীকালে, তিনি পণ্ডিত রবিশঙ্কর, ওস্তাদ বিলায়েত খান, পণ্ডিত নিখিল বন্দ্যোপাধ্যায়, শরণ রানি, পণ্ডিত ভি. জি. যোগের সাথেও সঙ্গীতানুষ্ঠান করেন। ভারতে তিনি ওস্তাদ বাদে গোলাম আলি খান, পণ্ডিত ওমকারণাথ ঠাকুর, পণ্ডিত বিনায়কক পাটওয়ার্দন, গিরিজা দেবী এবং শ্রীমতীর আখতারি বাইয়ের মতো কণ্ঠশিল্পীদের সাথে সঙ্গীতানুষ্ঠান করেন। বিদেশে সফরের সময় তিনি গ্রেগ এলিস, পিট লকেট এবং জন বার্গামোর মতো শিল্পীদের সাথেও কাজ করেছিলেন।

অনেক পুরস্কারে তাকে ভূষিত করা হয়েছিল যেমন আইটিসি সংগীত গবেষণা একাডেমি পুরস্কার এবং ওস্তাদ হাফিজ আলী খান পুরস্কার। শুধু কলকাতার প্রতিষ্ঠান নয়; প্যারিস ও জার্মানির বন শহরে প্রায় তিন দশকেরও বেশি সময় ধরে তিনি তবলার শিক্ষকতা করেছেন।

ব্যক্তিগত জীবন
--------------

পণ্ডিত শঙ্কর ঘোষ পতিয়ালা ঘরানার হিন্দুস্তানী ধ্রুপদী কণ্ঠশিল্পী সংযুক্তা ঘোষের সাথে বিবাহবন্ধনে আবদ্ধ হন এবং তাদের পুত্র তবলাবাদক বিক্রম ঘোষ কিংবদন্তিতুল্য সংগীত শিল্পীদের সাথে অংশগ্রহণ করেছেন যেমন ওস্তাদ আলী আকবর খান এবং পণ্ডিত রবিশঙ্কর।

দেহত্যাগ
--------

১৪ই ডিসেম্বর ২০১৫ তারিখে পণ্ডিত শঙ্কর ঘোষকে কলকাতার ইএম বাইপাসের সুপার স্পেশালিটি হাসপাতালের আইসিইউতে ভর্তি করা হয়েছিল, পরে তার অ্যাঞ্জিওপ্লাস্টি করা হয়েছিল। হৃদরোগের কারণে তিনি হাসপাতালে ভর্তি থাকেন, ৪০ দিন ধরে কোমায় থাকার পর ২২ জানুয়ারি ২০১৬ তারিখে তার মৃত্যু হয়।

তথ্যসূত্র
---------

1. 1 2  "Tabla maestro turns vocalist for melody concert"। *The Times of India*। ৩ জুলাই ২০০২।
2. ↑  "SNA: List of Akademi Awardees"। Official website। ২০১২-০২-১৭ তারিখে মূল থেকে আর্কাইভ করা।
3. ↑  Nettl, p. 212
4. ↑  So Who's On Tabla?[*স্থায়ীভাবে অকার্যকর সংযোগ*] Miami News, 3 July 1966.
5. ↑  Ali Akbar Khan In Theatre Montreal Gazette Archive, 21 September 1965."..Shankar Ghosh, who was making as a virtuoso on the tabla"
6. ↑  "Pandir Shankar Ghosh, biography"। ১৩ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।
7. ↑  "Parents as pillars of strength"। *The Telegraph*। ২৬ এপ্রিল ২০০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।
8. ↑  "Bikram Ghosh concert"। Screen। ২৫ আগস্ট ২০০৬। [*স্থায়ীভাবে অকার্যকর সংযোগ*]
9. ↑  "Tabla maestro Pandit Shankar Ghosh passes away | Latest News & Updates at Daily News & Analysis"। *dna* (ইংরেজি ভাষায়)। সংগ্রহের তারিখ ২০১৬-০১-২২।

বহিঃসংযোগ
---------

* Shankar Ghosh profile